Klaster opasne robe Srbije
O Klasteru
Organi Klastera
Dokumenta
Aktuelnosti
Kontakt
Uspostavljanjem sistema transporta opasne robe u Republici Srbiji, kod učesnika u trasnportu javlja se potreba za pouzdanim povratnim informacijama o otvorenim pitanjima i bezbednosnim rizicima transporta opasne robe.
Među Savetnicima za bezbednost zbog svakodnevnog suočavanja sa različitim otvorenim pitanjima, sazreva potreba o formiranju nezavisnog strukovnog udruženja kojim bi se kroz razmenu iskustava dobijali odgovori i pronalaze rešenja na broje probleme sa kojima se suočavaju u praksi.
Na osnovu saradnje sa brojnim privrednicima i Savetnicima za bezbednost, Železničko inženjersko društvo u saradnji sa Privrednom komorom Vojvodine pokreće inicijativu za formiranje jednog ovakvog udruženja.
Na Inicijativnoj skupštini koja je održana 04.11.2016. godine formira se Radna grupa za osnivanje Klastera opasne robe Srbije koja je brojala dvadeset i jednog člana predstavnika privrede, fakulteta, savetnika za bezbednost i predstavnika Vojske Srbije. Članovi Radne grupe su svojim zalaganjem i predanim radom radili na pripremi akata i strukture udruženja radi osnivanja Klastera.
Klaster opasne robe Srbije (KORS) osnovan je 20.06.2017. godine u Novom Sadu, na Osnivačkoj skupštini koja je održana u Privrednoj komori Vojvodine. Klaster je osnovan na neodređeno vreme kao nevladino i neprofitabilno udruženje radi ostvarivanja ciljeva u oblasti transporta opasne robe (TOR)
Klaster kao takav radi na ostvarivanju sledećih ciljeva:
Učešće u radu nadležnih organa i zastupanje interesa učesnika u TOR pred organima državne uprave,
Sagledavanje usaglašenosti propisa iz oblasti transporta opasnog tereta sa ostalim propisima koji dodiruju ovu oblast,
Saradnja sa stručnim institucijama i drugim organizacijama u zemlji i inostranstvu od značaja za pitanja TOR,
Podizanje svesti o bezbednosnim rizicima u oblasti TOR kao i zaštita života i zdravlja ljudi i životne sredine od bezbednosnih rizika TOR,
Podrška u ekonomičnom i efikasnom organizovanju i funkcionisanju učesnika u TOR-u,
Podizanje nivoa stručnog znanja lica aktivnih u TOR-u,
Afirmacija Savetnika za bezbednost u transportu opasnog tereta,
Stvaranje uslova za objavljivanje stručnih i naučnih radova iz oblasti transporta opasnog tereta.
Radi ostvarivanja ciljeva Klaster u svom radu obavlja različite aktivnosti koje su u skladu sa članom 3 Statuta udruženja Klastera opasne robe Srbije.